
Hej derude!

Der er den her fyr som jeg virkelig godt kan lide, har aldrig set ham før, kun på billeder, da vi blev tilfældigt venner over snap. Vi skriver tit jeg elsker dig osv. Men det virker som om han altid svare hvad jeg vil hører, eller “har et svar klar” og jeg vil gerne ha’ ham ud derfra, og få ham til at se hvordan jeg har det når jeg fx skrev “i Think I’m falling for you” så skrev han noget så simpelt som “i  already fell for you” det slog luften helt ud af mig, og jeg blev helt tøze skør! Hvad skal jeg gøre for at han også bliver helt “mærkelig”??

 
Hvordan gør jeg ham mundlam?
============================












Hey du! :)



 

Hvor er det da
dejligt, at du har fundet en fyr, som du synes er så sød, som du giver udtryk
for. 



 

Du spørger, hvordan
du gør, så han også bliver "helt mærkelig". Jeg er ikke helt sikker
på, hvad du præcist mener med det. Så jeg tager mig friheden til at tolke det
sådan, at du spørger efter måder, hvor du kan gøre ham glad for dig. 



 

Du skriver, at I
skriver "jeg elsker dig" til hinanden og at han skriver, at han er
faldet for dig. Så umiddelbart virker det til, at han allerede er ret glad for
dig. Måske kan du ikke mærke det eller er i tvivl, fordi i ikke har mødt
hinanden endnu i virkeligheden. 


Med farer for at
lyde meget gammel, så skal du nok have for øje, at I kun kender hinanden
henover snapchat. Folk kan  være meget
anderledes i den virkelige verden, end de er på de sociale medier. 



 

Det lyder lidt til,
at du selv godt er klar over det. Du skriver, at han altid har et svar klar
eller skriver, det du gerne vil høre. Måske er han bare sådan og svare det, som
han mener. Men på sociale medier har hen netop mulighed for at skrive det, som
han tror, at du gerne vil høre.


Jeg tror, at det
bedste du kan gøre er, at du får mødt ham i virkeligheden. Selvfølgelig skal du
være forsigtig, når du møder fremmede fra sociale medier, men med de forbehold,
så vil det kunne give dig en mulighed for at se, om han virkelig føler noget for
dig. Det er noget, som du kan mærke ret hurtigt - om han virker interesseret,
sød, åben og om han virker som den samme type, som han gør på snapchat. Eller
er han helt anderledes.



 

Når du møder ham i
virkeligheden, så vil du også kunne se og mærke på ham, hvad der vil gøre ham
glad og mere tiltrukket af dig.



 

Jeg håber, at du kan
bruge mit svar :) Al held og lykke herfra!


VH.


Gustav





  
 